钦定古今图书集成/明伦汇编/官常典/第603卷 > 高𣻝
## 钦定古今图书集成/明伦汇编/官常典/第603卷 > 高𣻝

按《扬州府志》。𣻝字升之。正德辛巳进士。授宁波府推
官，摄郡事。会日本贡使构乱，𣻝讨平之。升户部主事
员外郎，督粮通州。值边警，岁漕四百万石无缺。以𣻝
调度得宜，升郎中，寻知顺德府。时车驾幸承天，道出
顺德，𣻝抵任甫及旬，区画供帐，无不立办。《城沙河》工
竣，升河南按察司副使。会河决睢州野鸡冈，奉敕治
之。𣻝“为凿孙继口，塞河二百二十五里，以疏横流，复
扈运口九十里。”上遣兵部侍郎王以旗视其役，荐𣻝
“劳绩第一。”明年益发民濬三河未深者，漕运赖之。诏
增俸一级，百姓肖像祀焉。所著有《南兖州集》。《顺德府
志》